Cannabis/Hash - Forbrug eller misbrug?

Anders Jensen
Wed, 09 Jan 2019 06:00:00 GMT

Jeg har igennem årene ikke mødt mange mennesker der har sagt til mig, at han/hun havde et misbrug, men kun de havde et forbrug.Det er ikke op til mig, at vurdere om det er det ene eller det andet, men de tørre facts er, at næsten halvdelen af danskerne har prøvet at ryge hash i deres liv, det er afhængighedsskabende som alle andre rusmidler, det påvirker vores kognitive evner i negativ retning og at næsten 10000 danskere har et behandlingskr&ael...

Jeg har igennem årene ikke mødt mange mennesker der har sagt til mig, at han/hun havde et misbrug, men kun de havde et forbrug.

Det er ikke op til mig, at vurdere om det er det ene eller det andet, men de tørre facts er, at næsten halvdelen af danskerne har prøvet at ryge hash i deres liv, det er afhængighedsskabende som alle andre rusmidler, det påvirker vores kognitive evner i negativ retning og at næsten 10000 danskere har et behandlingskrævende misbrug.

Og det er også et faktum, at vi voksne skal være meget opmærksom på vores unge mennesker, og tilbyde dem hjælp hvis man oplever de har et misbrug.

Hvis man hos den unge oplever ting som:

Pludselige humørsvingninger

Pludselig pjækkeri fra skole/arbejde

Pludselig modstand mod regler i hjemmet

Pludselige vredesudbrud

Nedtrykthed

Usædvanlig træthed

Hemmelighedskræmmeri

Låner flere penge end normalt

Ny vennegruppe, som holdes hemmelig.

Søvnproblemer

Husk på, at et forbrug af hash ofte starter fordi den unge har andre problemer/udfordringer i livet. Det er bestemt ikke altid, det bare er fordi det er “sejt” at ryge. Der kan ligge meget dybere ting til grund for forbruget/misbruget, som f.eks. problemer i skolen, problemer med venner/kæreste, selvværd eller psykiatriske diagnoser som ADHD, OCD, Borderline, Skizofreni og en hel masse andre.

Så det hjælper ikke den unge, at du som forældre/pårørende laver nye regler eller kommer med formaninger, vel snart tværtimod...! Tal i stedet med dem og lyt til dem og tilbyd dem, at de kan få hjælp uanset hvad.

Den unge vil typisk sige, at de ikke har et problem og bestemt ikke et misbrug. Men har man et jævnligt forbrug af hash og ændringer i sindet som før beskrevet, så skal de i hvert fald have muligheden for at få hjælp!

Hash er farligt!